**Zapisnik 24. sjednice Školskog odbora Industrijsko-obrtničke škole Virovitica**

**održane u srijedu 13. studenog 2019. godine u 13.00 sati u školskoj knjižnici**

**Prisutni članovi Školskog odbora:** Zoran Dunđer, Mirjana Golubić, Kristina Horvat Vargović, Dubravko Milanović i Sanja Kirin

**Odsutni članovi**: Željana Hrgović-Šolc i Inga Rebić-Vampovac - opravdano odsutne

**Ostali prisutni**: Vladimir Reider ravnatelj škole i Renata Domitrović, tajnica škole kao zapisničar.

Predsjednik Školskog odbora Dubravko Milanović (u daljnjem tekstu predsjednik) pozdravio je prisutne. Utvrdio je prisutnost pet članova Školskog odbora i mogu se donositi pravovaljane odluke.

Zamolio je prisutne da iznesu primjedbe na zapisnik 23. sjednice Školskog odbora. Primjedbi na zapisnik nije bilo. Članovi su jednoglasno prihvatili zapisnik 23. sjednice Školskog odbora.

Predsjednik je predložio dnevni red:

1. Davanje prethodne suglasnosti za zasnivanje radnog odnosa

2. Određivanje minimalnog iznosa najamnine školskog stana

3. Razno

Primjedbi nije bilo i predsjednik je pozvao članove na glasovanje o predloženom dnevnom redu. Predsjednik je utvrdio da je dnevni red prihvaćen jednoglasno.

Otvorio je raspravu po točkama utvrđenog dnevnog reda.

Ad1)

Davanje prethodne suglasnosti za zasnivanje radnog odnosa. Natječaj za radno mjesto nastavnika politike i gospodarstva i poslovanja u struci škole bio je raspisan 24. listopada 2019. godine. Natječaj je bio objavljen na mrežnoj stranici Hrvatskog zavoda za zapošljavanje i oglasnoj ploći Škole. Prijavilo se 8 kandidata. Nakon isteka roka za prijavu tajnica je utvrdila da 3 kandidata imaju pravovremene i potpune uvjete natječaja. Ravnatelj je proveo usmene razgovore (intervjue) s kandidatima prema Pravilniku o načinu i postupku zapošljavanja u Industrijsko-obrtničkoj školi Virovitica.

Ravnatelj škole Vladimir Reider za najbolje rangiranu kandidatkinju, koja se je ujedno i jedina odazvala pozivu Željku Tomrlin zatražio prethodnu suglasnost za zasnivanje radnog odnosa.

Primjedbi nije bilo i predsjednik je pozvao članove na glasovanje.

Predsjednik je utvrdio da je jednoglasno dana prethodna suglasnost za zasnivanje radnog odnosa za Željku Tomrlin na radno mjesto nastavnice politike i gospodarstva i poslovanja u struci.

Natječaj za radno mjesto nastavnika njemačkog jezika i povijesti bio je raspisan 31.listopada 2019. godine. Natječaj je bio objavljen na mrežnoj stranici Hrvatskog zavoda za zapošljavanje i oglasnoj ploći Škole. Prijavilo se 2 kandidatkinje za nastavnicu njemačkog jezika te 3 kandidata /nje za nastavnicu povijesti. Nakon isteka roka za prijavu tajnica je utvrdila da 1 kandidatkinja ima pravovremene i potpune uvjete natječaja za nastavnicu njemačkog jezika, te 3 kandidata/nje za nastavnika povijesti. Ravnatelj je proveo usmene razgovore (intervjue) s kandidatima prema Pravilniku o načinu i postupku zapošljavanja u Industrijsko-obrtničkoj školi Virovitica.

Ravnatelj škole Vladimir Reider predložio je za najbolje rangiranu kandidatkinju njemačkog jezika, koja se ujedno i jedina odazvala pozivu, te jedina i imala potrebne kompetencije Nevenku Lončar i zatražio prethodnu suglasnost za zasnivanje radnog odnosa.

Ravnatelj škole Vladimir Reider predložio je za najbolje rangiranu kandidatkinju povijesti, koja se jedina odazvala pozivu i ispunjavala sve kompetencije za to radno mjesto Martinu Horvat, te zatražio prethodnu suglasnost za zasnivanje radnog odnosa.

Primjedbi nije bilo i predsjednik je pozvao članove na glasovanje.

Predsjednik je utvrdio da je jednoglasno dana prethodna suglasnost za zasnivanje radnog odnosa za Nevenku Lončar na radno mjesto nastavnice njemačkog jezika, te za Martinu Horvat nastavnicu povijesti.

Ad2 )

O visini minimalnog iznosa školskog stana koja je do sada iznosila 700.00 kn, Ravnatelj je dao prijedlog da se visina najamnine ne mijenja nakon čega je predsjednik pozvao članove na glasanje i jednoglasno su članovi usvojili prijedlog.

Ad 3)

Pitanja više nije bilo.

Sjednica je završena u 14:00 sati.

Zapisničar: Predsjednik Školskog odbora:

Renata Domitrović, dipl. iur Dubravko Milanović, dipl. ing.

KLASA: 003-06/19-01/9

URBROJ: 2189-35-01-19-2

Virovitica, 13. studenog 2019.

|  |
| --- |
|  |
|  |
|  |
|  |
|  |